  Туспуктэм: Руслан Нуриахметов Наталия Сильвестрова 12+ 28-тӥ тулыспалэ Удмуртиысь йӧскалык лыдӟетъюртын ожтӥрлык кылдытӥсьлэн Владимир Ярыгинлэн «Пистолеты ижевских оружейников» книгаеныз тодматон ортчоз. Сое 2022-тӥ арын Ижкарысь механикая заводлы 80 ар тырмонлы сӥзьыса поттӥзы. Со сярысь лыдӟетъюртлэн пресс-службаез ивортӥз. « Книгаын нырысьсэ Ижкарын пистолет поттонлэн историез, 622 номеро завод кылдэм бордысен кутскыса, возьматӥське. Издание уката дуно луэ, малы ке шуоно авторез, Владимир Александрович Ярыгин, ӝыны даур пала пистолет поттон удысын ужаз. Со Россиысь одӥгез тужгес но устоез конструктор-пистолетчик <…> Книга пыӵал тӥрлыклэн историеныз тунсыкъяськись лыдӟисьёслы валамон кылын гожтэмын » Михаил Драгунов, техника тодосъя кандидат, Удмуртиысь тодос удысысь сӥё-дано ужась Пумиськонын Владимир Ярыгин аслаз ужан сюресэз но конструкторской ужез сярысь, книга бордын тыршемез сярысь вералоз. Ужрад 18 часын кутскоз. Пыронэз дунтэк, но азьвыл гожтӥськыны кулэ. Тодэ вайытом, Конструкторлы Владимир Ярыгинлы оружейниклэсь кафтанзэ сётӥзы. Тегъёс: книгаос ожтӥрлык Ижкар Удмуртия  